โทโง เฮฮาจิโร

จอมพลเรือ มาร์ควิส โทโง เฮฮาจิโร (Tōgō Heihachirō) เป็นหนึ่งในจอมพลเรือแห่งกองทัพเรือจักรวรรดิญี่ปุ่น และถือเป็นหนึ่งในวีรบุรุษที่ยิ่งใหญ่ที่สุดของกองทัพเรือญี่ปุ่น จนได้รับฉายาว่า "เนลสันแห่งบูรพา"

**ประวัติ**
โทโงเกิดเมื่อวันที่ 27 มกราคม ค.ศ. 1848 ที่ตำบลคาจิยะ ของเมืองคาโงชิมะในแคว้นซัตสึมะ (ปัจจุบันคือจังหวัดคาโงชิมะ) เป็นบุตรชายคนที่สามจากสี่คนของ โทโง คิจิซาเอมง ซามูไรผู้รับใช้ตระกูลชิมาซุ กับ โฮริ มาซูโกะ
ตำบลคาจิยะถือเป็นหนึ่งในบริเวณของคาโงชิมะที่ถูกปกครองโดยเหล่าซามูไร ซึ่งมีบุคคลจากที่นี่มากมายกลายเป็นตัวแปรสำคัญในการปฏิรูปเมจิ เช่นไซโง ทากาโมริ หรือโอกูโบะ โทชิมิจิ เป็นต้น ซึ่งพวกเขาล้วนอยู่ฝ่ายสนับสนุนราชสำนักเนื่องจากตระกูลชิมาซุเป็นขั้วอำนาจทางการเมืองและการทหารในสงครามโบชิง ที่ต่อต้านรัฐบาลเอโดะในช่วงการปฏิรูปเมจิ 

**ความขัดแย้งระหว่างราชสำนักกับฝ่ายโชกุน (1863-1869)**
เจ้าหน้าที่บนเรือรบ คาซูงะ โทโงในวัย 21 ปี สวมชุดสีขาวยืนทางขวา (สิงหาคม 1869)
ประสบการในสนามรบครั้งแรกของโทโง เริ่มต้นเมื่อเขาอายุได้ 15 ปี ในเหตุการณ์การระดมยิงคาโงชิมะ (สิงหาคม 1863) ซึ่งเมืองคาโงชิมะ ได้ถูกระดมยิงปืนใหญ่จากกองเรือราชนาวีอังกฤษ เพื่อตอบโต้ไดเมียวแห่งแคว้นซัตสึมะ เกี่ยวกับคดีฆาตกรรม ชาลส์ เลนน็อกซ์ ริชาร์ดสัน พ่อค้าชาวอังกฤษ และญี่ปุ่นปัดที่จะรับผิดชอบใด ๆ
ในปีถัดมา ซัตสึมะได้จัดตั้งกองเรือของตนเอง ซึ่งโทโง และพี่น้องอีก 2 คน ก็ได้ร่วมกับกองเรือนี้ด้วย ต่อมาในเดือนมกราคม 1868 ระหว่างสงครามโบชิงโทโงได้รับมอบหมายให้ประจำการบนให้เรือรบไอน้ำพายล้อ นาม คาซูงะ ซึ่งได้ร่วมต่อสู้ในยุทธนาวีอาวะใกล้กับเมืองโอซากะ เพื่อต่อต้านกองเรือของโชกุนโทกูงาวะ ซึ่งเป็นครั้งแรกของกองเรือญี่ปุ่นที่รบด้วยเรือทันสมัย
เมื่อความขัดแย้งแพร่กระจายไปยังภาคเหนือของญี่ปุ่น โทโงในฐานะเจ้าหน้าที่ชั้น 3 บนเรือคาซูงะ ได้ร่วมสมรภูมิครั้งสุดท้ายกับเรือลำนี้ ในการกวาดล้างกองกำลังบางส่วนของโชกุนโทกูงาวะที่ยังหลงเหลืออยู่และกำลังถอยร่นไปฮกไกโด ในยุทธนาวีที่อ่าวมิยาโกะ และยุทธนาวีฮาโกดาเตะ

**ศึกษาต่อที่อังกฤษ**
โทโงในวัย 29 ปี ระหว่างศึกษาต่อที่อังกฤษ
โทโงได้ศึกษาในวิชานาวิกศาสตร์เป็นเวลา 7 ปีในอังกฤษ ในฐานะเจ้าหน้าที่ฝึกหัด ตั้งแต่ปี ค.ศ. 1871 ถึง 1878 พร้อมกับนักศึกษาที่มาจากญี่ปุ่นอีกหลายคน โทโงได้ไปเยือนกรุงลอนดอน ที่ในห้วงเวลานั้นเป็นเมืองใหญ่แถวหน้าของโลก ที่นั้น มีหลายสิ่งที่ดูแปลกในสายตาชาวญี่ปุ่น อาทิ บ้านเรือนที่ทำจากหิน อาคารบ้านเรือนต่าง ๆ ที่สร้างติดกันอย่างหนาแน่น การตกแต่งห้องพักแบบยุโรป ร้านขายเนื้อแสดงเนื้อไว้ที่บานหน้าต่าง พวกเขาต้องใช้เวลาอยู่หลายวันกว่าจะคุ้นชินกับอาหารที่นั่น
กลุ่มนักศึกษาญี่ปุ่นถูกแยกและส่งไปอาศัยกับครอบครัวชาวอังกฤษเพื่อการเรียนรู้และฝึกฝนภาษาอังกฤษ ประเพณี ตลอดจนมารยาท ต่อมา ในปี 1872 โทโงได้ถูกย้ายไปอยู่ที่พลิมัท ที่นั่นเขาได้เป็นนักเรียนนายเรือบนเรือหลวงวุร์สเตอร์ (italic=unset) ซึ่งเป็นส่วนหนึ่งของหลักสูตรจากวิทยาลัยฝึกสอนการเดินเรือเทมส์ ระหว่างเป็นนักเรียนนายเรือ เพื่อนนักเรียนของเขามักจะเรียกเขาว่า "เจ๊กจอห์นนี่" (Johnny Chinaman) เนื่องชาวอังกฤษไม่ค่อยคุ้นเคยกับคนตะวันออก และยังแยกไม่ค่อยออกระหว่างคนในหมู่ชาติเอเชีย โทโงไม่ชอบคำคำนี้ และหลายครั้ง มักจะจบเรื่องลงด้วยการชกต่อย ระหว่างที่เป็นนักเรียนนายเรือนี้ โทโงยังได้นิสัยการจุ่มขนมปังลงในถ้วยชาอีกด้วย
ช่วงปี 1875 โทโงได้แล่นเรือเป็นระยะทางกว่ารอบโลกในฐานะลูกเรือสามัญประจำเรือฝึกหัดแฮมป์เชอร์ ของอังกฤษ ออกเรือในเดือนกุมภาพันธ์ และแล่นโดยไม่ได้แวะจอดเป็นระยะเวลา 70 วันจนเทียบท่าที่เมลเบิร์น ในออสเตรเลีย ระหว่างเดินเรือ เขาต้องรับประทานเพียงเนื้อสัตว์โรยเกลือและขนมปังกรอบ เขาพบสัตว์ประหลาดมากมายที่ทวีปออสเตรเลีย รวมระยะทางที่แล่นไป-กลับกว่าสามหมื่นไมล์ทะเล
โทโงที่พึ่งสำเร็จการศึกษาวิชาคณิตศาสตร์ในเคมบริดจ์ (แม้ว่าจะไม่ได้เรียนที่มหาวิทยาลัย) ได้เดินทางไปยังพอร์ตสมัท เพื่อฝึกฝนด้านการเรือ ก่อนที่จะไปเข้าศึกษาที่วิทยาลัยราชนาวีกรีนิช ซึ่งระหว่างอยู่ที่พอร์ตสมัท กองทัพเรือจักรวรรดิญี่ปุ่นได้สั่งต่อเรือรบ 3 ลำจากอังกฤษ โทโงได้ใช้โอกาสนี้ในการฝึกฝน โดยไปกำกับดูแลการต่อเรือรบ ฟูโซ โดยอาศัยประสบการณ์เมื่อทำงานที่อู่ต่อเรือ ซามูดาบราเธอร์ 
โทโงกลับมาถึงญี่ปุ่นในวันที่ 22 พฤษภาคม 1878 ซึ่งเขาโดยสารมากับเรือรบลำใหม่ที่กองทัพเรือญี่ปุ่นสั่งซื้อมาจากอังกฤษ นามว่า ฮิเอ ภายหลังกลับมาถึงราวสองเดือน เขาได้รับยศ เรือโท

**เกียรติยศ**

**เครื่องราชอิสริยาภรณ์**

**ญี่ปุ่น**
 ค.ศ. 1901 - 80px เครื่องราชอิสริยาภรณ์มงคลรัตน์ ชั้นสายสะพาย- ค.ศ. 1901 - 80px เครื่องราชอิสริยาภรณ์อาทิตย์อุทัย ชั้นสายสะพาย- ค.ศ. 1906 - 80px เครื่องราชอิสริยาภรณ์ว่าวทองคำ  ชั้นสายสะพาย- ค.ศ. 1924 - 80px เครื่องราชอิสริยาภรณ์อันสูงส่งยิ่งดอกเบญจมาศ ชั้นสังวาล

**ต่างประเทศ**
 เบลเยียม :
** ค.ศ. 1907 - 80x80px เครื่องราชอิสริยาภรณ์เลออปอล ชั้นที่ 1- จักรวรรดิเกาหลี :
** ค.ศ. 1906 - 80x80px เครื่องราชอิสริยาภรณ์แทโจ ชั้นสายสร้อย- UK :
** ค.ศ. 1906 - 80x80px เครื่องราชอิสริยาภรณ์กิตติคุณ 
** ค.ศ. ไม่ปรากฏ - 80x80px เครื่องราชอิสริยาภรณ์รอยัลวิกตอเรียน ชั้นอัศวินสูงสุด- ราชอาณาจักรอิตาลี :
** ค.ศ. ไม่ปรากฏ - 80x80px เครื่องราชอิสริยาภรณ์นักบุญมอริซและลาซารัส ชั้นที่ 1- ฝรั่งเศส :
** ค.ศ. ไม่ปรากฏ - 80x80px เครื่องอิสริยาภรณ์เลฌียงดอเนอร์ ชั้นออฟีซีเย- Poland :
** ค.ศ. ไม่ปรากฏ - 80x80px เครื่องอิสริยาภรณ์โปโลเนีย รีสติตูตา ชั้นที่ 1 - Russian Empire :
** ค.ศ. ไม่ปรากฏ - 80x80px เครื่องราชอิสริยาภรณ์นักบุญอันนา ชั้นที่ 1- สเปน :
** ค.ศ. 1925 - 80x80px ครอสออฟเนเวิลเมอริท ชั้นที่ 1 (ประดับขาว)

**บรรดาศักดิ์**
 ค.ศ. 1907 - ฮากูชากุ (เคานต์)- ค.ศ. 1934 - โคชากุ (มาร์ควิส)

**แหล่งข้อมูลอื่น**
  Togo, Heihachiro |  Portraits of Modern Japanese Historical Figures date=2019-07-22  จาก หอสมุดสภานิติบัญญติแห่งชาติ-  Heihachirō Tōgō at Flickr Commons

หมวดหมู่:บุคคลที่เกิดในปี พ.ศ. 2391
หมวดหมู่:บุคคลที่เสียชีวิตในปี พ.ศ. 2477
หมวดหมู่:ทหารเรือชาวญี่ปุ่น
หมวดหมู่:จอมพลเรือชาวญี่ปุ่น
หมวดหมู่:จอมพลเรือแห่งจักรวรรดิญี่ปุ่น
หมวดหมู่:พลเรือเอกกองทัพเรือจักรวรรดิญี่ปุ่น
หมวดหมู่:พลเรือเอกชาวญี่ปุ่น
หมวดหมู่:บุคคลจากแคว้นซัตสึมะ
หมวดหมู่:ซามูไร
หมวดหมู่:คาโซกุ
หมวดหมู่:ฮากูชากุ
หมวดหมู่:โคชากุ
หมวดหมู่:บุคคลในยุคเมจิ
หมวดหมู่:บุคคลในสงครามจีน–ญี่ปุ่นครั้งที่หนึ่ง
หมวดหมู่:ทหารในสงครามรัสเซีย–ญี่ปุ่น
หมวดหมู่:สมาชิกเครื่องราชอิสริยาภรณ์มงคลรัตน์
หมวดหมู่:สมาชิกเครื่องราชอิสริยาภรณ์อาทิตย์อุทัย
หมวดหมู่:สมาชิกเครื่องราชอิสริยาภรณ์เหยี่ยวทองคำ
หมวดหมู่:สมาชิกเครื่องราชอิสริยาภรณ์อันสูงส่งยิ่งดอกเบญจมาศ
หมวดหมู่:ยุทธนาวีที่ช่องแคบสึชิมะ
หมวดหมู่:กองเรือผสม
หมวดหมู่:กองเรือที่ 1 (กองทัพเรือจักรวรรดิญี่ปุ่น)